เมื่อวานไปเดินเล่นเดอะมอลล์บางแค แล้วเห็นร้าน sometime’s ซึ่งเป็นร้านที่เป็นสาขา ก็เลยคิดถึงร้านที่เป็นออริจินอลขึ้นมา ร้านนี้เคยไปเมื่อสามสี่ปีก่อน ไปแล้วประทับใจมาก คิดไว้เลยว่าจะต้องมาอีก แต่เวลาผ่านไปก็ลืม พอมาเจอมินิซัมไทม์ก็เลยคิดถึง อยากไปขึ้นมาแบบปัจจุบันทันด่วน พอได้โอกาสก็เลยชวนเพื่อนสาวไปนั่งเม้าท์กันซะเลย ร้านนี้มีนกฮูกเป็นสัญลักษณ์ของร้าน ธีมหลักจะตกแต่งโทนเข้มๆดูลึกลับๆหน่อย แต่จริงๆแล้วที่ร้านมีหลายโซน แต่ละโซนก็ตกแต่งต่างแบบต่างสไตล์กันไป มีทั้งนั่งในร้านแล้วก็นั่งข้างนอก อาหารก็มีทั้งของคาวของหวานและเครื่องดื่ม เข้าไปในร้าน กลิ่นแรกที่สัมผัสได้คือกลิ่นกาแฟ หอมมาก ได้กลิ่นแล้วผ่อนคลายสุดๆ วันนี้เราสั่งลาเต้ร้อนมากินกับดับเบิ้ลดาร์กช้อคโกแลต ลาเต้รสกลมกล่อมดี จิบอุ่นๆกับฟองนมนุ่มๆ ส่วนเค้กก็อร่อยนะคะ ไม่หวานมากเพราะเป็นดาร์กช้อคโกแลต แต่ก็ไม่ได้ขมเกินไป เค้กอร่อย ชิ้นใหญ่ดีค่ะ แต่ยังไม่ได้แบบ โอ้วว อร่อยสุดๆอะไรขนาดนั้นนะคะ แต่อยู่ในขั้นอร่อยแหละ งงมั้ย55 เพื่อนเราสั่งซุปฟักทองของแนะนำของร้านมากิน เค้าบอกว่ารสกลมกล่อมดี แต่เราไม่ชอบฟักทองเลยขอบาย ส่วนคาโบนาร่าที่เพื่อนสั่งมาชิมไปคำนึงอร่อยค่ะ ข้นๆ ชีสเยอะ เยิ้มๆเลย กินคำแรกอร่อยดีนะคะ แต่ไม่รู้กินหมดจานจะเลี่ยนรึป่าว จำได้ว่าครั้งที่แล้วเรามากินโรตีแกงเขียวหวานไก่อร่อยมาก จำรายละเอียดรสไม่ได้หรอกเพราะนานแล้ว ที่จำได้คืออร่อย ส่วนเค้กครั้งที่แล้วเรากินบานอฟฟี่ ชิ้นโตๆ อร่อยเหมือนกันค่ะ แต่มาครั้งนี้ไม่อยากสั่งซ้ำ อยากลองของใหม่บ้าง สรุปเลยนะคะ ร้านนี้บรรยากาศดีมาก มีหลายมุมให้เลือกนั่งแล้วแต่อารมณ์เลยค่ะ เป็นอีกร้านนึงที่เราประทับใจมากๆ เพราะร้านสวย นั่งสบาย อาหารอร่อย พนักงานเป็นกันเอง ส่วนราคาก็ทั่วๆไปนะ ไม่ได้ถูก แต่ก็ไม่ได้แพงเว่อร์กว่าที่อื่นหรอก อ้อลืมบอกไป ร้านนี้อยู่ระหว่างซอบปรีดีพนมยงค์38กับ40นะ อยู่ริมถนนเลย หาไม่ยาก